Într-un clasament privind calitatea aerului la nivel global, realizat de o organizaţie elveţiană, Cluj-Napoca se află în topul celor mai poluate oraşe din România. Mai exact, Clujul e al doilea cel mai poluat oraș din România, după Iași.

Studiul a fost realizat de organizația elveţiena Air Visual în 2018 și s-a raportat la orașele cu un grad de poluare moderat. Cluj-Napoca se află pe locul 2 în ţară privind gradul de poluare, după Iaşi. Al treilea cel mai poluat oraș din România este- potrivit studiului citat de romania-insider.com – Brașov, iar Bucureștiul este abia pe locul patru la nivel de poluare. Topul 10 al celor mai poluate orașe din România este completat de Ploiești, Măgurele, Timișoara, Arad, Scheia și Braniștea. Sibiu, Oradea, Satu Mare și Constanța se regăsesc, de asemenea, pe listă.